Donkerhoek, 11-12 Junie 1900: Keerpunt in die Anglo-Boereoorlog – Kraal Uitgewers
Donkerhoek, 11-12 Junie 1900: Keerpunt in die Anglo-Boereoorlog
Die Anglo-Boereoorlog (1899-1902) het reeds ’n hele paar maande gewoed. Die Boerekrygers was moeg, hul veglus min en hul moreel laag. Teen 31 Mei 1900 wou die voorste krygsleiers van die Zuid-Afrikaansche Republiek (ZAR) ’n vredesaanbod aan die Britse bevelvoerder maak, maar hul bondgenoot in die oorlog, die Vrystaat, dwing hulle om die stryd voort te sit.
Op 11 en 12 Junie 1900 vind die Slag van Donkerhoek (ook genoem Diamond Hill) ten ooste van Pretoria plaas. Die afloop van hierdie veldslag was teen alle verwagtinge in – inderdaad ’n keerpunt vir albei partye.
Beskikbaar op voorafbestelling. Verskeep 29/6/2020
ISBN: 978-1-990915-02-4 Kategorieë: Andries Breytenbach, Fransjohan Pretorius, Geskiedenis, Oorlogsgeskiedenis Tags: Andries Breytenbach, Anglo-Boereoorlog, Diamond Hill, Donkerhoek, Fransjohan Pretorius, ZAR
Donkerhoek, 11-12 Junie 1900: Keerpunt in die Anglo-Boereoorlog beskryf ’n skynbaar hopelose oomblik in die Afrikaner se verlede. Dit handel oor die twee weke wat gevolg het op 31 Mei 1900 toe die voorste krygsleiers van die Zuid-Afrikaansche Republiek (ZAR) aanbeveel het dat ’n vredesaanbod aan die Britse bevelvoerder gemaak word. Hulle was oortuig dat die krygsmoreel en vegvermoë van die ZAR se krygsmag in so ’n mate in duie gestort het dat hulle nie meer in staat was om die veroweraar van hul land te weerstaan nie.
Die reaksie van hul Vrystaatse bondgenoot het hulle as’t ware gedwing om die stryd teen wil en dank voort te sit. Twaalf dae later, aan die einde van die tweedaagse Slag van Donkerhoek, kon die ZAR se bevelvoerder, kmdt.genl. Louis Botha, aan pres. Paul Kruger rapporteer dat “ik onze menschen nog nooit mooier heb zien staan”.
Herontdek die feite oor dié slag wat 120 jaar gelede op die heuwels en rante aan die buitewyke van Pretoria gewoed het.
Lees meer oor die veldslag en die 120 jaar herdenking daarvan op Maroela Media
Spesifikasies: Portret; 229 mm x 152 mm; sagteband; 300 bladsye
Skrywer: Andries Breytenbach
Reeks: Kraal Histories
Kategorieë: Boeke/ Andries Breytenbach/ Niefiksie/ Oorlogsgeskiedenis